《次韵陈肇芳竿赠李相士》
宋代·许月卿

相心然后相人形，试相何时可太平。
集思广益真宰相，开诚布公肝胆倾。
先相君子与小人，小人枉了君子赢。
见吾善者笑局局，眼明黄山峰六六。
何哉逆整干天诛，衰汉生灵已鱼肉。
安得重见无极翁，光风霁月黄山谷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。